Асноўныя эфекты на навакольнае прыроднае асяроддзе групы пестыцыдаў, якія называюцца неанікаціноіды (neonicotinoids), або скарочана неоніксы (neonics) былі паказаны ў навуковым артыкуле, які ўчора з’явіўся ў навуковым часопісе Nature. Між іншым даследчыкі даказваюць, што добра вядомае значнае змяншэнне папуляцый птушак сельгасландшафтаў, якое адбываецца ў краінах Заходняй Еўропы, моцна скарэляванае з пачаткам выкарыстання гэтых пестыцыдаў у сельскай гаспадарцы.